Blouwillemaandag: Soos die Bokke verwond maar onoorwonne! | Netwerk24
Blouwillemaandag: Soos die Bokke verwond maar onoorwonne!
Ek wou-wou sommer ná Saterdag se naelbyt-verloor teen die bleekbene daar op Twickenham om nog 'n siekbrief aansoek doen, maar het toe maar (seker wyslik) besluit dat 'n eenpunt-verloor nou nie rede is om terug te klim in die kooi of my heel Desember oor te verknies nie.
Terloops, om van oom Zumpie se siekbriewe te kry, het ek nou weer gesien, is so maklik soos om hospitaaljellie te maak. Jy kry so 'n pakkie van hulle (dis nou siekbriewe, nie jellie nie), almal in Hoogzoeloe, wat in elk geval Grieks is vir sommige werkgewers én aptekers, en siedaar, daar lê jy!
Sulke tyd help die geskiedenis vir 'n bietjie perspektief. Die 3-53-verloor van 23 November 2002 op Twickenham en die Vretery van Vereeniging op 31 Mei 1902 was veel erger. Nee wat, vriende, gewond maar onoorwonne! Dik Daan sê hy dink net die hele Rassie-herrie moes 'n hengse invloed op ons manne gehad het.